stanford-oval/wikipedia huggingface dataset:
Guinean kansalliskirjasto

| Guinean kansalliskirjasto> Bibliothèque nationale de Guinée |
| --- | --- |
Osoite:  B.P. 139, Conakry, Guinea (Près du Musée National - Sandervalia, Kaloum, Conakry, Guinea)
Sijainti:  Conakry, Guinea
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Guinean kansalliskirjasto (ransk. Bibliothèque nationale de Guinée) on Conakryn kaupungissa toimiva Guinean kansalliskirjasto. Kirjastoa on 2000-luvun alkupuolella johtanut tohtori, historioitsija Cheick Sylla Baba.
Kansalliskirjasto perustettiin vuonna 1958. Kirjasto oli aluksi Institut fondamental d’Afrique noiren osa. Kansalliskirjasto ei saanut juurikaan valtiollista rahoitusta, ja taantui 1960-luvun loppupuolella merkittävästi. Kirjasto toimi vuosia ilman valtion tukea, niukkojen ulkopuolisten lahjoitusrahotuksen turvin.
Kansalliskirjaston rakennus sijaitsi vuonna 2015 maan Guinean kansallismuseon alueella maan pääkaupungissa. Kirjasto oli sekä tiloiltaan, kokoelmiltaan että palveluiltaan vielä varsin vaatimaton. Uutta  kirjastorakennusta alettiin kuitenkin rakentaa vuonna 2015 maan suurimman yliopiston eli Conakryn yliopiston (täsmällisemmin ransk. L'Université Gamal Abdel Nasser de Conakry, UGANC) läheisyyteen.
Guinean aikuisväestöstä (yli 15-vuotiaat) oli YK:n erityisjärjestö Unescon mukaan lukutaitoisia vain 32,0 prosenttia (vuonna 2014).
Aiheesta muualla

Marcel Lajeunesse & Henri Sène (2004) Legislation for library and information services in French-speaking Africa revisited. (Abstrakti; The International Information & Library Review, 36 (4), Dec. 2004, pp. 367-380) (englanniksi) (sciencedirect.com)
IFLA: Guinea (The International Federation of Library Associations and Institutions) (englanniksi) (ifla-world-report.org)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:National Library of Guinea
Käännös suomeksi
Gulraiz Akhtar

| Mitalit> Maa:   Pakistan.Miesten maahockey. Olympialaiset  | Mitalit> Maa:   Pakistan.Miesten maahockey. Olympialaiset  | Mitalit> Maa:   Pakistan.Miesten maahockey. Olympialaiset  | Maa:   Pakistan> Miesten maahockey. |
| --- | --- | --- | --- |
|  Kultaa | México 1968 |  |  |
Gulraiz Akhtar (2. helmikuuta 1943 Rawalpindi, Brittiläinen Intia – 31. lokakuuta 2021 Lahore) oli pakistanilainen maahockeypelaaja ja olympiavoittaja.
Akhtar voitti Pakistanin miesten maajoukkueessa olympiakultaa Méxicossa 1968 ja Aasian kisojen kultaa Bangkokissa vuonna 1970. Hän pelasi myös vuoden 1973 MM-kilpailuissa Pakistanin neljänneksi sijoittuneessa joukkueessa. Seurajoukkueessaan hän voitti kolme Pakistanin mestaruutta. Akhtar kuoli Lahoressa 78-vuotiaana 31. lokakuuta 2021.
Granö

Granö esiintyy paikannimenä ja sukunimenä Suomessa ja Ruotsissa. Se voi tarkoittaa mm. seuraavia:
Paikannimi

Kuusisaari (ruots. Granö), saari Helsingissä Suomessa
Granö, saari Sipoossa Suomessa
Granö, taajama Vindelnin kunnassa Ruotsissa
Sukunimi

Henrik Granö (1947–2021), suomalainen opettaja ja kitaristi
Johannes Granö (1850–1913), Siperian suomalaisten pappi, kirjailija ja valtiopäivämies
J. G. Granö (1882–1956), suomalainen maantieteilijä, kirjailija ja tutkimusmatkailija, professori, yliopiston rehtori, Johannes Granön poika
Olavi Granö (1925–2013), suomalainen maantieteilijä, professori ja yliopiston rehtori, akateemikko, J. G. Granön poika
Päivi Granö (s. 1958), suomalainen taiteen- ja maisemantutkija, professori
Sigfrid Granö (1885–1929), suomalainen jääkäri
Veli Granö (s. 1960), suomalainen valokuvaaja, elokuvaaja ja kuvataiteilija, professori
Muita

1451 Granö, asteroidi
Granö-keskus, Turun yliopiston ja Tarton yliopiston yhteistyökeskus Tartossa Virossa
M/S Birka Exporter (vuosina 1991–2002 M/S Granö), suomalainen rahtialus
| --- | --- |
: Tällä täsmennyssivulla luetellaan henkilöitä, joilla on sama sukunimi.
Giurgiu

| Giurgiu |
| --- | --- |
 Ystävyydensilta.
 vaakuna
 Giurgiu
 Koordinaatit: 43°54′3″N, 25°58′26″E 
Valtio:   Romania
Romanian piirikunnat:  Giurgiun
Piirikunta:  
Hallinto:  
 – Kaupunginjohtaja:  Nicolae Barbu
Väkiluku (2011):  54 655
Aikavyöhyke:  UTC+2
 – Kesäaika:  UTC+3
 
 http://www.primariagiurgiu.ro 
Infobox OKVirheellinen NIMI-arvo: 
Giurgiu on Romaniassa Munteniassa Giurgiun piirikunnan pääkaupunki. Kaupungin väkiluku vuonna 2011 oli 54 655 asukasta. Kaupunki sijaitsee Tonavan rannalla, joka on Romanian ja Bulgarian rajajoki. Vastarannalla sijaitsee Rusen kaupunki.
Väestö

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |
| --- | --- | --- | --- | --- | --- | --- | --- | --- | --- | --- | --- | --- | --- |
Giurgiun väestönkasvu
| Vuosi | Väkiluku |  |  |  |  |  |  |  |  |  |  |  |  |
| 1900 | 13 977 |  |  |  |  |  |  |  |  |  |  |  |  |
| 1912 laskenta |  20 629 |  |  |  |  |  |  |  |  |  |  |  |  |
| 1930 laskenta |  31 016 |  |  |  |  |  |  |  |  |  |  |  |  |
| 1948 laskenta |  30 197 |  |  |  |  |  |  |  |  |  |  |  |  |
| 1956 laskenta |  32 613 |  |  |  |  |  |  |  |  |  |  |  |  |
| 1966 laskenta |  39 199 |  |  |  |  |  |  |  |  |  |  |  |  |
| 1977 laskenta |  51 544 |  |  |  |  |  |  |  |  |  |  |  |  |
| 1992 laskenta |  74 191 |  |  |  |  |  |  |  |  |  |  |  |  |
| 2002 laskenta |  69 587 |  |  |  |  |  |  |  |  |  |  |  |  |
| 2011 laskenta |  54 655 |  |  |  |  |  |  |  |  |  |  |  |  |
Vuoden 2002 väestölaskennan mukaan kaupungissa asui 71 899 asukasta, joista 52,2 % oli naisia. 
Kaupungin etninen jakauma on seuraava:
Romanialaiset: 83,861 %
Ei tiedossa: 11,42 %
Romanit: 4,49 %
Muut : 0,21 %
Maantiede

Kaupungin pinta-ala on 5233,31 hehtaaria. Se sijaitsee teiden E70 ja E85 varrella noin 64 kilometrin etäisyydellä Romanian pääkaupungista Bukarestista.
Historia

Aluetta kansoitti daakialaiset ja hallitsija Burebista rakennutti alueelle pääkaupunkinsa. Rooman valtakunnan aikana Justinianus I rakennutti alueelle useita linnoituksia. Kirjoituksissa kaupunki mainitaan nimellä "Zorio" vuonna 1396. Mircea I vanha aloitti aikakaudellaan kaupungin linnoitustyöt ja kaupunki eli kukoistusaikaansa. Vuosien varrella kaupunki on tuhottu useita kertoja, sen sijaitessa Osmanien valtakunnan vaikutuspiirissä. Vuonna 1462 Vlad III määräsi kaupungin poltettavaksi, ettei se jäisi osmaanien haltuun. Venäjän-Turkin sotien aikana kaupungin hallinnasta käytiin useita taisteluita. Kaupungin strateginen sijainti on edesauttanut sen nopeaa kehitystä; yksi Romanian ensimmäisistä lennättimistä ja rautateistä rakennettiin vuonna 1869 Bukarestin ja Giurgiun välille. Ensimmäisen maailmansodan aikana vuonna 1916 keskusvallat pommittivat kaupungin lähes maantasalle .
Ystävyyskaupungit

Ruse, Bulgaria
Veliko Tărnovo, Bulgaria
Izmajil, Ukraina
Dunaújváros, Unkari
Peristéri, Kreikka
İnegöl, Turkki
Aiheesta muualla

Kuvia tai muita tiedostoja aiheesta Giurgiu Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Girl

Girl on englantia ja tarkoittaa tyttöä.
Se voi viitata seuraaviin:
Musiikkikappale

Girl – John Lennonin ja  Paul McCartneyn brittiläiselle The Beatles -yhtyeelle tekemä kappale vuodelta 1965
Girl – Beyoncé Knowlesin, Kelly Rowlandin,  Michelle Williamsin, Rodney Jerkinsin, Ric Ruden, Angela Beyincen, Sean Garrettin ja Patrick Douthitin yhdysvaltalaiselle Destiny's Child -yhtyeelle tekemä kappale vuodelta 2004
Musiikkialbumi

Girl – australialaisen Dannii Minoguen albumi vuodelta 1997
Yhtye

Girl – brittiläinen glam metal -yhtye, joka toimi vuosina 1979–1982
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Girl”, voi hakea sivunnimihaulla, laajalla sivunnimihaulla tai tekstihaulla.
Harry J. Anslinger

| Harry J>  Anslinger |
| --- | --- |

Henkilötiedot
Syntynyt: 20. toukokuuta 1892 
Muut tiedot
 Nimikirjoitus
Harry Jacob Anslinger (20. toukokuuta 1892 – 14. marraskuuta 1975) oli yhdysvaltain huumevirasto Federal Bureau of Narcoticsin (FBN) pääjohtaja vuosina 1930–1962. Anslinger muistetaan parhaiten kannabiksen demonisoinnista 1930-luvun Yhdysvalloissa erinäisten kampanjoiden avulla, ja häntä pidetään toisinaan yksin vastuullisena kannabiksen kieltämiselle Yhdysvalloissa sekä sitä seuranneelle, lähes maailmanlaajuiselle, kannabiksen kieltolaille.
Anslinger oli siviiliammatiltaan poliisi, ja ennen FBN:n pääjohtajuuttaan hän oli toiminut alkoholin kieltolakia valvovana agenttina Yhdysvaltain kieltolain aikaan.
Harry Holmes

| Harry Holmes |
| --- | --- |
 Harry Holmes vuonna 1917.
Henkilötiedot
Syntynyt: 21. helmikuuta 1888 Aurora, Ontario, Kanada
Kuollut: 27. kesäkuuta 1941 (53 vuotta) Fort Lauderdale, Florida, Yhdysvallat
Kansalaisuus:   Kanada
Jääkiekkoilija
Lempinimi:  Hap
Pelipaikka:  maalivahti
Maila:  vasen
Pituus:  178 cm
Paino:  77 kg
Pelaajaura
Pääsarjaura:  1912–1928
Seurat:  Toronto Blueshirts (NHA)   Detroit Cougars (NHL)   Toronto Arenas (NHL)   Seattle Metropolitans (PCHA)   Victoria Cougars (WCHL, WHL)
Hockey Hall of Fame
 1972 
Harry ”Hap” Holmes (21. helmikuuta 1888 Aurora, Ontario, Kanada – 27. kesäkuuta 1941 Fort Lauderdale, Florida, Yhdysvallat) oli kanadalainen jääkiekkomaalivahti. Hän pelasi NHL:n edeltäjäliigassa NHA:ssa vuodet 1912–1915 Toronto Blueshirtsin joukkueessa sekä NHL:ssä Toronto Arenasissa vuosina 1917–1919 ja Detroit Cougarsissa vuosina 1926–1928. Holmes voitti ammattilaisurallaan Stanley Cupin neljässä eri seurassa. Hänet nimitettiin Hockey Hall of Fameen vuonna 1972.
Got7

| GOT7 |
| --- | --- |

 Got7 vuonna 2018 Vasemmalta oikealle: Mark, Jinyoung, Youngjae, Yugyeom, JB, Bambam ja Jackson
Tiedot
Toiminnassa:  2014– 
Tyylilaji:  K-pop
Kotipaikka:   Etelä-Korea
Laulukieli:  korea japani
Jäsenet:  Mark   JB   Jinyoung   Jackson   Youngjae   BamBam   Yugyeom  
Levy-yhtiö:  JYP Entertainment
Aiheesta muualla
Kotisivut
Infobox OKNimi-testi OK: 
Got7 (kor. 갓세븐) on vuonna 2014 perustettu eteläkorealainen yhtye, jonka levy-yhtiönä toimi vuoden 2021 tammikuuhun asti JYP Entertainment. Yhtyeessä on seitsemän jäsentä: JB, Mark, Jackson, Jinyoung, Youngjae, BamBam ja Yugyeom. Got7:n suosituimpia kappaleita ovat ”If You Do”, ”Just Right” ja ”Fly”. Yhtye on julkaissut kaksi koreankielistä studioalbumia ja useita minialbumeita.
Got7:n fanikunta on nimeltään "IGot7" eli "Ahgase" sen koreankielisen ääntämyksen mukaan .
Historia

Got7:n ensimmäinen minialbumi Got It? ja sen nimikkosingle ”Girls Girls Girls” julkaistiin 20. tammikuuta 2014. Albumi nousi kärkisijalle Billboardin koko maailman albumilistalla ja 2. sijalle Gaonin albumilistalla. Got7 julkaisi toisen minialbuminsa Got Love 23. kesäkuuta, jonka nimikkokappale ”A” julkaistiin samana päivänä. Yhtyeen ensimmäinen studioalbumi Identify ja sen nimikkosingle ”Stop Stop It” julkaistiin marraskuussa 2014. Identify ylsi kärkisijalle Gaonin viikoittaisella albumilistalla, ja single ”Stop Stop It” sijoittui 4. sijalle Billboardin koko maailman singlelistalla. Got7 oli loppuvuonna ehdolla Seoul Music Awards- ja Golden Disk Awards -palkintojenjakogaalassa, voittaen yhteensä kolme palkintoa.
Got7 julkaisi kolmannen minialbuminsa Just Right 13. heinäkuuta 2015, jonka samanniminen nimikkosingle sijoittui Billboardin singlelistalla 3. sijalle. Yhtyeen neljäs minialbumi Mad ja sen nimikkosinglen ”If You Do” musiikkivideo julkaistiin 29. syyskuuta. Julkaisua seurasi yhtyeen ensimmäisen uudelleenpakatun albumin Mad: Winter Edition ja kappaleen ”Confession Song” musiikkivideon julkaisu 23. marraskuuta.
Yhtyeen ensimmäinen japaninkielinen studioalbumi Moriagatteyo julkaistiin helmikuussa 2016. Albumi sisältää kolme singleä: ”Love Train”, ”Laugh Laugh Laugh” ja ”Around the World”, joista ensimmäinen julkaistiin vuonna 2014 ja viimeinen vuoden 2015 lopulla. Got7 julkaisi viidennen minialbuminsa Flight Log: Departure 21. maaliskuuta 2016, jonka nimikkokappale ”Fly” julkaistiin samana päivänä. Minialbumin toinen single ”Home Run” julkaistiin myöhemmin huhtikuussa. Yhtye piti ensimmäisen soolokonserttinsa "Fly Tour" 29. huhtikuuta Soulissa, josta kiertue jatkui Kiinaan, Japaniin, Thaimaahan, Singaporeen ja Yhdysvaltoihin kesän aikana. Ryhmän toinen studioalbumi Flight Log: Turbulence ja sen nimikkosinglen ”Hard Carry” musiikkivideo julkaistiin 27. syyskuuta.
Jäsenet

| Esiintymisnimi> Romanisointi | Esiintymisnimi> Hangul | Syntymänimi> Romanisointi | Syntymänimi> Hangul | Syntymäpäivä | Syntymäpaikka |
| --- | --- | --- | --- | --- | --- |
| Mark | 마크 | Mark Yi-En Tuan | 마크 의 에 투안 | 4. syyskuuta 1993 | California, Yhdysvallat |
| JB | 제이비 | Im Jaebum | 임재범 | 6. tammikuuta 1994 | Goyang, Gyeonggi |
| Jackson | 잭슨 | Wang Kayee | 왕가이 (王凱) | 28. maaliskuuta 1994 | Kowloon, Hongkong |
| Jinyoung | 진영 | Park Jinyoung | 박진영 | 22. syyskuuta 1994 | Changwon, Etelä-Gyeongsang |
| Youngjae | 영재 | Choi Youngjae | 최영재 | 17. syyskuuta 1996 | Mokpo, Etelä-Jeolla |
| BamBam | 뱀뱀 | Kunpimook Bhuwakul  | 꾼삐묵 부와꿀 (กันต์พิมุกต์ ภูวกุล) | 2. toukokuuta 1997 | Bangkok, Thaimaa |
| Yugyeom | 유겸 | Kim Yugyeom | 김유겸 | 17. marraskuuta 1997 | Namyangju, Gyeonggi |
Diskografia > Studioalbumit

Identify (2014)
Moriagatteyo (2016) (japaniksi)
Flight Log: Turbulence (2016)
Diskografia > EP:t

Got It? (2014)
Got Love (2014)
Just Right (2015)
Mad (2015)
Mad: Winter Edition (2015)
Flight Log: Departure (2016)
Flight Log: Turbulence (2016)
Flight Log: Arrival (2017)
Diskografia > Singlet

Girls, Girls, Girls (2014)
A (2014)
Around the World (2014) (japaniksi)
Stop Stop It (2014)
Love Train (2015) (japaniksi)
Just Right (2015)
Laugh Laugh Laugh (2015) (japaniksi)
If You Do (2015)
Yo Morigatte Yo (2016) (japaniksi)
Fly (2016)
Home Run (2016)
Hard Carry (2016)
Hey Yah (2016) (japaniksi)
Never Ever (2017)
My Swagger (2017) (japaniksi)
You Are (2017)
Turn Up (2017) (japaniksi)
Look (2018)
Lullaby (2018)
Harry Hillman

| Mitalit | Mitalit | Mitalit |  |
| --- | --- | --- | --- |
|  Harry Hillman |  Harry Hillman |  Harry Hillman |  |
Maa:   Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | St. Louis 1904 | 400 m |  |
|  Kultaa | St. Louis 1904 | 200 m aitajuoksu |  |
|  Kultaa | St. Louis 1904 | 400 m aitajuoksu |  |
|  Hopeaa | Lontoo 1908 | 400 m aitajuoksu |  |
Harry Livingston Hillman Jr. (8. syyskuuta 1881 Brooklyn, New York – 9. elokuuta 1945) oli yhdysvaltalainen pikajuoksija ja kolminkertainen olympiavoittaja vuoden 1904 kesäolympialaisista.
Harry Hillman voitti kolme kultamitalia Saint Louisin olympialaisissa vuonna 1904. Voitot tulivat 400 metrin sileällä olympiaennätyksellä 49,2, 200 metrin aidoissa olympiaennätyksellä 24,6 ja 400 metrin aidoissa ajalla 53,0. 400 metrin voittoaika alitti Maxey Longin edellisen olympiaennätyksen 0,2 sekunnilla. Myös 400 metrin aitojen voittoaika oli 4,6 sekuntia nopeampi kuin  John Tewksburyn voimassa ollut olympiaennätys, mutta koska Hillmanin voittamassa juoksussa aidat olivat vain 76,2 senttimetrin korkuisia, aika ei ollut ennätyskelpoinen.
Hillman valittiin myös Yhdysvaltojen olympiajoukkueeseen vuoden 1906 kesäolympialaisiin. Matkalla Kreikkaan Hillman oli yksi puolen tusinasta urheilijasta, jotka loukkaantuivat valtavan aallon pyyhkäistessä laivan kannen yli. Hän oli viides 400 metrin juoksussa, kisojen ainoassa matkassaan.
Kaksi vuotta myöhemmin Hillman valittiin jälleen olympiajoukkueeseen vuoden 1908 kesäolympialaisiin. Hän juoksi 400 metrin aitojen karsintojen toisella kierroksella lyhytikäisen olympiaennätyksen 56,4. Finaalissa hän oli tasoissa Charles Baconin kanssa vielä viimeisellä aidalla, mutta Bacon oli lopussa nopeampi ja voitti kisan maailmanennätysajalla 55,0 sekuntia. Hillmanin aika oli 55,3.
24. huhtikuuta 1909 Hillman ja Lawson Robertson juoksivat ennätyksen, jota ei ole vieläkään lyöty eikä sivuttu. He juoksivat 100 jaardia kolmijalkajuoksuna aikaan 11,0 sekuntia. Hillman voitti neljä AAU:n mestaruutta, kaksi 200 metrin aidoissa ja kaksi 400 metrin aidoissa.
Vuodesta 1910 lähtien Hillman toimi valmentajana Dartmouth collegessa kuolemaansa asti. Hän kuului Yhdysvaltojen olympiajoukkueen valmennusryhmään vuosien 1924, 1928 ja 1932 olympialaisissa. Yksi hänen kuuluisimmista valmennettavistaan oli kanadalainen aituri Earl Thomson, joka voitti olympiakultaa 110 metrin aidoissa 1920 olympialaisissa.
Granö (Sipoo)

Granö
| --- | --- |
Sijainti:  Sipoo Uusimaa Suomi
Merialue:  Suomenlahti
Pinta-ala:  2,33 km²
| --- | --- |
Asukasluku:  7
muokkaa - muokkaa wikitekstiä - muokkaa Wikidataa
Granö on saari Sipoon edustalla Suomenlahdessa ja kuuluu Sipoon kuntaan.
Mantereesta sen erottaa noin kilometrin levyinen salmi. Lännessä Kalkkisaarenselän vastarannalla ovat Vuosaaren sataman lähimmät laiturit, pohjoisessa ovat Karhusaari ja Talosaari, etelän puolella Mölandet.
Historia

Museoviraston mukaan saaren pohjoisosassa on sijainnut 1600-luvulla keskiaikainen kylä.
Isoviha tyhjensi kolmen torpan käytössä olleen Granön ja asutus palasi vasta 1700-luvun puolivälissä, kun Östersundomin kartano perusti saareen kaksi torppaa.
Saarelle rakennettiin tiilenpolttamo 1700-luvun loppupuolella (toisen lähteen mukaan 1850-luvulla).
Helsinki osti osan Granön saaresta, sillä saarta kaavailtiin 1970-luvulla Suomen ensimmäisen ydinvoimalaitoksen sijoituspaikaksi. Suunnitelma ei koskaan toteutunut ja valtaosa saaresta on edelleenkin rakentamatonta. Saaren korkein kohta kohoaa noin 30 metrin korkeuteen merenpinnasta.
Kaavoitus

Granön suunnitteluperiaatteiden mukaan Granön saari on seudullisesti mielenkiintoinen ja vetovoimainen merellinen osa kaupunkirakennetta. Granön saarelle suunnitellaan rakennettavaksi silta ja sitä kehitetään modernina kansanpuistona. Granön saarella mahdollistetaan monipuolinen veneilytoiminta. Granön saarelle osoitettava rakentaminen on luonteeltaan tiivistä kestävän ja energiatehokkaan kehityksen periaatteita toteuttavaa pientalokaupunkia, jonka alustava asukastavoite on 2 000 asukasta. Aluerakennetta suunnitellaan huomioiden saaren erityisyys, mutta maankäytön vaiheittaiseen toteuttamiseen varaudutaan.
Vaikka Granö saari sijaitsee Sipoon kunnan alueella, ei saarta ole liitetty Sipoon saariston ja rannikon osayleiskaava alueeseen.
Sipoon lounaisosa liitettiin Helsinkiin 1.1.2009 ja Granön kaavoitus Östersundomin kaavaan, jota kehitetään rajakuntien yhteistyönä.
Kiinteistöt Granön alueella

Saaressa sijaitsee lomakiinteistöjen lisäksi Helsingin kaupungin nuorisoasiainkeskuksen leirintäalue.
Helsingin kaupungin omistamien alueiden pinta-ala on noin 30 ha.
Greyfriars Bobby

"Greyfriars Bobby" patsas Edinburghissa
Greyfriars Bobby oli edinburghilainen dandiedinmontinterrieri, joka ei tarinan mukaan 14 vuoteen poistunut isäntänsä haudan läheisyydestä. Koiralle on pystytetty kaupunkiin oma muistomerkki, ja tarinan pohjalta on tehty useita kirjoja ja elokuvia. Jan Bondeson julkaisi kuitenkin vuonna 2011 tutkimuksen, jonka mukaan kyseessä olisikin ollut paikallisten yrittäjien mainostemppu, jossa Bobbya esitti itse asiassa kaksi koulutettua kulkukoiraa.
Aiheesta muualla

http://www.greyfriarsbobby.co.uk/home.html (Arkistoitu – Internet Archive)
Giulio Scandella

| Giulio Scandella |
| --- | --- |
 Scandella Italian paidassa harjoitusottelussa Itävaltaa vastaan.
Henkilötiedot
Syntynyt: 18. syyskuuta 1983 (ikä 41) Montréal, Québec, Kanada
Kansalaisuus:   Italia  Kanada
Jääkiekkoilija
Pelipaikka:  oikea laitahyökkääjä
Maila:  vasen
Pituus:  186 cm
Paino:  88 kg
Pelinumero:  32
Pelaajaura
Pääsarjaura:  2004–2020
Seurat:  HC Asiago (Serie A) Augsburger Panther (DEL) HC Milano Vipers (Serie A) Ritten Sport (Serie A) Rögle BK (SEL) HC Ajoie (NLB) HC Bolzano (Serie A)   HC Val Pusteria (Serie A)   IK Oskarshamn (Allsvenskan)   HC Asiago (AlpsHL)   Saint-Georges Cool FM 103.5 (LNAH)   Pétroliers du Nord (LNAH)
Giulio Scandella (s. 18. syyskuuta 1983 Montréal, Québec, Kanada) on italialais-kanadalainen jääkiekkoilija, joka pelasi suurimman osan urastaan Italiassa sekä paikallista Serie A:ta että monikansallista Alppiliigaa, jonka mestaruuden hän voitti HC Asiagon riveissä. Scandella edusti Euroopan pääsarjoissa lisäksi DEL-liigan Augsburger Pantheria ja Elitserienin Rögleä. Hän pelasi viimeiset kautensa kanadalaisessa LNAH-liigassa ja lopetti uransa vuoteen 2020. Scandella edusti Italiaa useassa MM-turnauksessa.
Ura > Seuraura > Kanadalaisista juniorisarjoista Italiaan

Scandella syntyi ja kasvoi Kanadassa. Hän on NDG Panthersin kasvatti. Scandella pelasi viimeiset juniorivuotensa 2000–2004 QMJHL:ssä. Hän pelasi kaksi ensimmäistä kauttaan Halifax Mooseheadsissa ja kaksi viimeisintä kauttaan Rouyn-Noranda Huskiesissa. Scandella oli kaudella 2002–2003 tehopisteillä 29+37=66 Huskiesin toiseksi paras pistemies ja maalintekijä Jonathan Gagnonin jälkeen. Kevään 2003 pudotuspeleissä hän oli kolmella osumallaan joukkueen paras maalintekijä.
Kesken viimeisen QMJHL-kautensa 2003–2004 Scandella siirtyi Italiaan, mistä hänen sukujuurensa ovat. Hän siirtyi Serie A:n HC Asiagoon, jota Scandella edusti kaksi seuraavaa kautta. Kaudella 2004–2005 hän oli tehopisteillä 16+16=32 joukkueen toiseksi paras pistemies ja maalintekijä NHL:n työsulkuvahvistus Rico Fatan jälkeen. Kaudella 2005–2006 Scandella jakoi 18 osumallaan Asiagon sisäisen maalipörssin voiton Jason Cironen kanssa ja sijoittui koko Serie A:n maalipörssissä jaetulle kahdeksannelle sijalle.
Ura > Seuraura > Italian lisäksi Saksassa, Ruotsissa ja Sveitsissä

Kaudeksi 2006–2007 Scandella siirtyi Saksan DEL-liigan Augsburger Pantheriin, josta hän palasi kuitenkin kesken kauden Italiaan ja siirtyi HC Milano Vipersiin. Kaudella 2007–2008 Scandella oli Milanon paras pistemies ja sijoittui tehopisteillä 21+30=51 koko Serie A:n pistepörssissä toiseksi Ritten Sportin Josh Olsonin jälkeen. Hän oli Shay Stephensonin jälkeen Milanon toiseksi paras maalintekijä. Kevään 2008 pudotuspeleissä hän oli tehopisteillä 5+7=12 Milanon paras pistemies.
Scandella siirtyi kaudeksi 2008–2009 Ritten Sportiin ja sijoittui tehopisteillä 26+32=58 Serie A:n pistepörssissä seitsemänneksi. Hän oli kevään 2009 pudotuspeleissä koko Serie A:n paras maalintekijä seitsemällä osumallaan.
Kesällä 2009 Scandellalla oli mahdollisuus siirtyä NHL:n koeaikasopimuksen kautta AHL:ään, mutta hän päätti tehdä vuoden mittaisella pelaajasopimuksella Ruotsin Elitserienin Röglen kanssa. Hänet löysi joukkueeseen apuvalmentaja Tommy Sjödin. Scandellan nilkka murtui kuitenkin harjoituskaudella, ja hän pelasi vasta tammikuussa 2010 maaottelutauon jälkeen. Scandella pelasi kauden aikana yhteensä yksitoista runkosarjaottelua ja yhdeksän karsintasarjan ottelua tehopistein 2+4=6. Rögle putosi karsintojen päätteeksi HockeyAllsvenskaniin.
Kaudella 2010–2011 Scandella oli alkukauden vapaa pelaaja, kunnes liittyi marraskuussa 2010 Sveitsin toiseksi korkeimman sarjatason National League B:n HC Ajoieen. Siellä hän pelasi kahdeksan ottelua, kunnes palasi joulukuussa Italian HC Bolzanoon. Kaudeksi 2011–2012 Scandella teki vuoden mittaisen sopimuksen HC Pustertal-Val Pusterian kanssa. Hän teki Serie A:n yhden kauden piste-ennätyksensä tehoilla 26+41=67, joilla Scandella oli joukkueen toiseksi paras pistemies David Lingin jälkeen ja sijoittui koko sarjan pistepörssissä kolmanneksi. Hän voitti myös Italian Supercupin.
Scandella teki kesällä 2012 sopimuksen Allsvenskanin IK Oskarshamnin kanssa. Scandella pelasi yhden kauden Oskarshamnissa ja palasi sen jälkeen Italian pääsarjaan ja tehtyään sopimuksen HC Val Pusterian kanssa. Hän edusti joukkuetta kolmen kauden ajan. Hän oli 2014–2015 voittamassa Italian supercupia.